Toʻti Yusupova

Toʻti Yusupova (1. heinäkuuta 1880? – 27. maaliskuuta 2015) oli uzbekistanilainen nainen, joka väitti olleensa yli 130-vuotias. Todisteena hänen iästään oli syntymätodistus vuodelta 1880'128-year-old woman' in Uzbekistan BBC 2009 ja passi. Ikää ei kuitenkaan ole varmistettu, eikä Guinnessin ennätysten kirja ole kelpuuttanut häntä todisteiden puutteessa. Mikäli hänen ikänsä osoittautuu paikkansapitäväksi, hän olisi ollut reilusti vanhempi kuin todistetusti maailman vanhimmaksi elänyt Jeanne Calment. Ohjaaja Torenijaz Kalimbetov on vuonna 2010 tehnyt Jusupovasta dokumenttielokuvan Svidetelnitsa trjoh vekov (suom. ”Kolmen vuosisadan kokija”).

 Lähteet 

Luokka:Uzbekistanilaiset henkilöt
Luokka:Maailman vanhimmat henkilöt
Luokka:Syntymävuosi tuntematon
Luokka:Vuonna 2015 kuolleet